František Berlica

František Berlica (* 19. apríl 1816 Banská Bystrica – † 13. apríl 1896 Banská Bystrica) bol  rímskokatolícky kňaz, náboženský spisovateľ, cirkevný hodnostár.

Životopis 
Narodil sa 19. apríla v Banskej Bystrici rodičom Františkovi Berlicovi a Zuzane rod. Toltovej. Študoval na gymnáziu v Banskej Bystrici, v roku 1834 vstúpil do kňazského seminára a v roku 1839 bol vysvätený za kňaza. Bol kaplánom v Kremnických Baniach, Handlovej neskôr bol generálny vikár banskobystrickej diecézy. V roku 1853 sa stal farárom vo Svätom Kríži. V roku 1854 bol menovaný za kanonika a v roku 1888 za titulárneho biskupa zo Šibeniku. V roku 1893 na krátku dobu spravoval diecézu ako kapitulárny vikár.

Autor slávnostnej kázne pri 100. výročí založenia banskobystrického biskupstva. Kázeň uverejnil tiež v časopise Cyrill a Method (1863), hoci k slovenskému národnému hnutiu ostal vlažný.

Dielo

Referencie

Literatúra 
 Slovenský biografický slovník

Externé odkazy 
 
 VKMK

Narodenia v 1816
Úmrtia v 1896
Osobnosti z Banskej Bystrice
Slovenskí rímskokatolícki kňazi